《次奢香驿因咏其事》
明代·吴国伦

我闻水西奢香氏，奉诏曾谒高皇宫。
承恩一诺九驿通，凿山刊皇穿蒙茸。
至今承平二百载，牂牁僰道犹同风。
西溪东流石齿齿，呜咽犹哀奢香死。
中州男儿忍巾帼，何物老妪亦青史。
君不见蜀道之辟五丁神，犍为万卒迷无津。
帐中坐叱山川走，谁道奢香一妇人。

作者简介：（1524—1593）明湖广兴国人，字明卿，号川楼、南岳山人。嘉靖二十九年进士。由中书舍人擢兵科给事中。以赠杨继盛丧礼忤严嵩，谪南康推官，调归德，旋弃官去。嵩败，再起，官至河南左参政，大计罢归。才气横放，好客轻财，工诗，与李攀龙等号“后七子”。归田后声名更盛。有《甔甀洞稿》。